Efter ni dages forsvinden er den mand, der blev efterlyst søndag formiddag, nu fundet.

Manden, der blev efterlyst søndag formiddag, er nu fundet. Nordjyllands Politi efterlyste den 41-årige mand efter en henvendelse fra mandens familie. Familien kontaktede politiet, fordi den 41-årige forlod et sommerhusområde i Hou fredag den 29. august. Og siden da havde ingen set ham. Efterlysningen af manden og beskrivelsen af den bil, han kørte i, bar frugt. En borger i Øster Hurup havde nemlig set bilen og kontaktede derfor politiet. Ifølge vagtchef Poul Badsberg er den 41-årige mand i god behold.